Rozhodnutie Komisie
zo 14. októbra 1994,
ktorým sa mení a dopĺňa rozhodnutie 92/452/EHS ustanovujúce zoznam skupín na odber embryí v tretích krajinách schválených pre vývoz embryí hovädzieho dobytka do spoločenstva
(Text s významom pre EHP)
(94/678/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach obchodovania s embryami hovädzieho dobytka v rámci spoločenstva a ich dovozu z tretích krajín [1], naposledy zmenenú a doplnenú rozhodnutím Komisie 94/113/ES [2], najmä na jej článok 8,
keďže rozhodnutím Komisie 92/452/EHS [3], naposledy zmeneným a doplneným rozhodnutím 94/608/ES [4], sa ustanovuje zoznam skupín na odber embryí v tretích krajinách schválených pre vývoz embryí hovädzieho dobytka do spoločenstva;
keďže v súlade so smernicou Rady 93/52/EHS [5] môžu tretie krajiny povoliť skupinám na produkciu embryí dodávať embryá, ktoré vznikli oplodnením alebo kultiváciou in vitro, na vývoz do Európskeho spoločenstva;
keďže príslušné orgány Spojených štátov amerických zaslali zoznam skupín na produkciu embryí a zmeny svojho zoznamu skupín na odber embryí a Česká Republika a Izrael zaslali zoznamy skupín na odber embryí schválených na svojom území;
keďže podľa Dohody o Európskom hospodárskom priestore sa na dovoz embryí hovädzieho dobytka z Rakúska už nevyžaduje zoznam skupín na odber embryí;
keďže je teraz potrebné zmeniť a doplniť rozhodnutie 92/452/EHS s cieľom úradne schváliť skupiny na produkciu embryí v Spojených štátoch amerických a skupiny na odber embryí v Českej republike a Izraeli;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 92/452/EHS sa mení a dopĺňa takto:
1. v nadpise sa za slová "skupín na odber embryí" dopĺňa "a skupín na produkciu embryí";
2. príloha sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 14. októbra 1994